|  |
| --- |
| **Y Swyddfa Reoleiddio Niwclear** |
| Adroddiad Safle’r ONR  Magnox Ltd – Trawsfynydd |



Adroddiad Safle’r ONR

Magnox Ltd - Trawsfynydd

Adroddiad am y cyfnod: 1 Ebrill 2023 – 30 Medi 2023

Awdurwyd gan: Arolygydd Safle Enwebedig, Rhanbarth Cymreig Magnox

Cymeradwywyd gan: Arweinydd Cyflawni SDFW

Rhif Cyhoeddi: #

Dyddiad Cyhoeddi: Llun-BB

Cyfeirnod Cofnod ONR: 2023/52425

Rhagair

Cyhoeddir yr adroddiad hwn fel rhan o ymrwymiad ONR i sicrhau bod gwybodaeth am weithgareddau arolygu a rheoleiddio sy’n ymwneud â’r safle uchod ar gael i’r cyhoedd. Dosberthir adroddiadau i aelodau ar gyfer Grŵp Rhanddeiliaid Safle Trawsfynydd (SSG) ac maent hefyd ar gael ar wefan ONR (http://www.onr.org.uk/llc/).

Mae arolygwyr safle o ONR fel arfer yn mynychu cyfarfodydd SSG Trawsfynydd lle cyflwynir yr adroddiadau hyn a byddant yn ymateb i unrhyw gwestiynau a godir yno. Dylai unrhyw un sy'n dymuno holi am faterion sy'n cael eu cynnwys yn yr adroddiad hwn gysylltu ag ONR.

Cynnwys

[1. Arolygiadau 4](#_Toc124509190)

[2. Materion Arferol 5](#_Toc124509191)

[3. Materion Anarferol 7](#_Toc124509192)

[4. Gweithgarwch Rheoleiddio 8](#_Toc124509193)

[5. Newyddion gan ONR 9](#_Toc124509194)

[6. Cysylltiadau 9](#_Toc124509195)

# Arolygiadau

## Dyddiad(au) yr Arolygiad

Fe wnaeth arolygydd safle'r ONR gynnal arolygiadau ar y dyddiadau canlynol yn ystod cyfnod yr adroddiad 1 Ebrill – 30 Medi:

* 3 Ebrill
* 26 Ebrill
* 6-8 Mehefin
* 1 Gorffennaf
* 4 Gorffennaf
* 26 Gorffennaf

# Materion Arferol

## Arolygiadau

Cynhelir arolygiadau fel rhan o'r broses ar gyfer monitro cydymffurfedd ag:

* yr amodau a atodwyd gan ONR i'r drwydded safle niwclear a roddwyd o dan Ddeddf Gosodiadau Niwclear 1965 (NIA65) (fel y'i diwygiwyd);
* Deddf Ynni 2013
* Deddf Iechyd a Diogelwch yn y Gwaith ac ati 1974 (HSWA74); a
* rheoliadau a wnaed o dan HSWA74, er enghraifft Rheoliadau Ymbelydredd Ïoneiddio 2017 (IRR17) a Rheoliadau Rheoli Iechyd a Diogelwch yn y Gwaith 1999 (MHSWR99).

Mae’r arolygiadau’n golygu monitro gweithredoedd y trwyddedai ar y safle mewn perthynas â digwyddiadau, gweithrediadau, cynnal a chadw, prosiectau, addasiadau, newidiadau i achosion diogelwch ac unrhyw faterion eraill a allai effeithio ar ddiogelwch. Mae’n ofynnol i’r trwyddedai wneud a gweithredu trefniadau digonol o dan yr amodau sydd ynghlwm wrth y drwydded er mwyn sicrhau cydymffurfedd gyfreithiol. Mae arolygiadau’n ceisio barnu digonolrwydd y trefniadau hyn a'u gweithrediad.

Yn ystod y cyfnod hwn, roedd arolygiadau arferol o'r safle yn cynnwys y canlynol:

* rheoli gweithrediadau gan gynnwys rheolaeth a goruchwyliaeth;
* hyfforddiant, cymwysterau a phrofiad staff;
* parodrwydd ar gyfer argyfwng;
* digwyddiadau ar y safle;
* amddiffyniad radiolegol;
* rheoli gwastraff ymbelydrol;
* datgomisiynu;
* diogelwch

Gall aelodau o’r cyhoedd, a hoffai gael rhagor o wybodaeth am weithgareddau arolygu ONR yn ystod y cyfnod adrodd, weld Adroddiadau Ymyrraeth safle yn [www.onr.org.uk/inspection-records/](https://gbr01.safelinks.protection.outlook.com/?url=http%3A%2F%2Fwww.onr.org.uk%2Finspection-records%2F&data=05%7C01%7CSara.Clarke%40onr.gov.uk%7Cb878281d6ed04574430c08dbd91b3f26%7C742775df807748d681d01e82a1f52cb8%7C0%7C0%7C638342483279452080%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=cr35mQW2MnWvhOUedq9JbPlXJuwRZ0WNdlvQpo7qQFA%3D&reserved=0) ar ein gwefan www.onr.org.uk.

Os oes gennych unrhyw ymholiadau ynghylch ein gweithgareddau arolygu, anfonwch e-bost at contact@onr.gov.uk.

## Gwaith arall

Drwy gydol y cyfnod adrodd hwn, mae arolygydd diogelwch safle enwebedig ONR wedi cynnal cyfarfodydd bob pythefnos gyda chynrychiolydd tîm arwain Trawsfynydd i gynnal ymwybyddiaeth sefyllfaol ar faterion yn ymwneud â diogelwch niwclear, diogeledd, mesurau diogelu, trafnidiaeth, ac iechyd a diogelwch confensiynol. Roedd y materion a drafodwyd yn cynnwys gwytnwch y gweithlu, trafnidiaeth ar y safle, digwyddiadau ar y safle a gweithgareddau a gynhelir ar y safle. Ni amlygwyd unrhyw faterion arwyddocaol i ONR.

Ar 3 Ebrill 2023, cwblhaodd ONR broses arferol o drosglwyddo arolygydd safle enwebedig ar gyfer safle Trawsfynydd. Roedd hyn yn cynnwys yr arolygydd safle enwebedig newydd yn cyfarfod â thîm arwain Trawsfynydd, cynrychiolwyr diogelwch, a phobl eraill sy'n gweithio ar y safle.

Cynhaliodd ONR arsylwad ymarfer brys L lefel 1 (diogelwch a diogeledd ar y cyd) ar 7 Mehefin 2023. Ymatebodd y rhai a gymerodd ran yn yr ymarfer yn dda i senario’r ymarfer, gan ennill sgôr ‘Digonol’.

Mynychodd ONR SSG Trawsfynydd a gynhaliwyd ar 8 Mehefin 2023. Darparwyd adroddiad ac mae wedi’i gyhoeddi ar wefan ONR.

Mae ONR yn parhau i fynychu Grŵp Cyflwr Terfynol Trawsfynydd (TESG) Magnox Limited (ML) a chyfarfodydd technegol eraill i drafod gweithgareddau datgomisiynu'r safle, gan gynnwys paratoadau ar gyfer dymchwel a gwaredu cyfadeiladau pyllau arfaethedig (PCDD), Storfeydd diogel (adeiladau'r Adweithydd) lleihau uchder ( AD) a rhaglen dreigl o ddatgomisiynu, a thaith i'r cyflwr terfynol.

# Materion Anarferol

Mae'n ofynnol i ddeiliaid trwydded gael trefniadau i ymateb i faterion a digwyddiadau anarferol. Mae arolygwyr ONR yn barnu pa mor ddigonol yw ymateb y trwyddedai, gan gynnwys camau a gymerwyd i roi unrhyw welliannau angenrheidiol ar waith.

Nid oedd unrhyw faterion neu ddigwyddiadau o'r fath o bwys yn ystod y cyfnod.

# Gweithgarwch Rheoleiddiol

Gall ONR gyhoeddi dogfennau ffurfiol i sicrhau cydymffurfiaeth â gofynion rheoliadol. O dan amodau trwydded safle niwclear, mae ONR yn cyhoeddi dogfennau rheoleiddio, sydd naill ai'n caniatáu gweithgaredd neu'n ei gwneud yn ofynnol i ryw fath o gamau gael eu cymryd; fel arfer gelwir y rhain gyda’i gilydd yn ‘Offerynnau Trwydded’ (LIs) ond gallant fod ar ffurfiau eraill. Yn ogystal, gall arolygwyr gymryd amrywiaeth o gamau gorfodi, gan gynnwys cyhoeddi Hysbysiad Gorfodi.

Ni chyhoeddwyd unrhyw LI, Hysbysiadau Gorfodi na llythyrau Gorfodi yn ystod y cyfnod hwn [bwlch fformat yma].

Mae adroddiadau sy'n manylu ar y penderfyniadau rheoleiddiol uchod i'w gweld ar wefan ONR yn <http://www.onr.org.uk/pars/>.

# Newyddion gan ONR

I gael y newyddion a’r wybodaeth ddiweddaraf gan ONR, darllenwch a thanysgrifiwch i’n cylchlythyr e-bost rheolaidd ‘ONE News’ yn [www.onr.org.uk/onrnews](http://www.onr.org.uk/onrnews).

# Cysylltiadau

Y Swyddfa Reoleiddio Niwclear

Redgrave Court

Merton Road

Bootle

Glannau Merswy

L20 7HS

gwefan: [www.onr.org.uk](http://www.onr.org.uk)

e-bost: [Contact@onr.gov.uk](mailto:Contact@onr.gov.uk)

Cyhoeddir y ddogfen hon gan ONR. I gael rhagor o wybodaeth am ONR, neu i roi gwybod am anghysondebau neu anghywirdebau yn y cyhoeddiad hwn, ewch i <http://www.onr.org.uk/feedback.htm>.

Os dymunwch ailddefnyddio'r wybodaeth hon ewch i [www.onr.org.uk/copyright.htm](http://www.onr.org.uk/copyright.htm) am fanylion.

Ar gyfer dogfennau cyhoeddedig, y copi electronig ar wefan yr ONR yw’r fersiwn mwyaf cyfredol sydd ar gael i’r cyhoedd o hyd ac mae copïo neu argraffu yn gwneud y ddogfen hon heb ei rheoli.